Prvi blagoslov "Urbi et orbi" 13. ožujka 2013.
Braćo i sestre, dobra večer!

Poznato vam je da je dužnost konklave bila Rimu dati biskupa. Izgleda da su ga moja braća kardinali išla potražiti gotovo na kraj svijeta…, ali evo tu smo. 
Hvala vam na dočeku. Biskupijska zajednica Rima ima svog biskupa: hvala! I prije svega, želim se pomoliti za našeg biskupa u miru, Benedikta XVI. 
Molimo svi zajedno za njega, da ga Gospodin blagoslovi i da ga Majka Božja čuva.

[Papa moli s vjernicima na Trgu sv. Petra Oče naš, Zdravo Marijo i Slava Ocu]

A sada započinjemo taj put: biskup i narod. Taj put rimske Crkve koja predsjeda u ljubavi svim Crkvama. Put je to bratstva, ljubavi i povjerenja među nama. 
Molimo uvijek za nas: jedan za drugoga. Molimo za čitav svijet da vlada veliko bratstvo. 
Želim da vam ovaj put Crkve koji danas započinjemo i u kojem će mi pomagati moj kardinal vikar, koji je ovdje prisutan, bude plodonosan za evangelizaciju ovog tako lijepog grada!

Sada ću podijeliti blagoslov, ali prije toga vas molim za jednu uslugu: prije no što biskup blagoslovi narod, molim vas da vi zamolite Gospodina da blagoslovi mene: 
bit će to molitva naroda koji moli blagoslov za svog biskupa. 
U tišini molite za mene.

[…]

Sada ću udijeliti blagoslov vama i čitavom svijetu, svim muškarcima i ženama dobre volje.

[Blagoslov]

Braćo i sestre, sada vas ostavljam. 
Velika vam hvala na prihvaćanju. Molite za mene i vidimo se uskoro. 
Do skorog viđenja: sutra ću se poći pomoliti Majci Božjoj, da čuva cijeli Rim. 
Laku noć i ugodan odmor! 

Govori
Franjo